Biella Nuei

No entivocar-se con o grupo musical Nuei.

Biella Nuei ye un grupo de musica folk aragonés. Naixe en 1984 entre un grupo de chóvens con intrés por a musica popular aragonesa. Mientres istos primers anyos rechiran entre as radices d'a tradición musical aragonesa y construyen instrumentos tipicos d'Aragón como gaitas de boto, chicotens y donzainas entre atros.

O suyo primer disco ye Las Aves y las Flores (en aragonés As aus y as flors) que amaneixe en 1994. En o segundo disco, Solombra (1998) s'incluyen mas percusions y melodías de gaita de boto. O zaguer disco d'o grupo ye Sol d'ibierno y apareixe en l'anyo 2006, en iste disco se mezclan as radices aragonesas y andalusins. Tamién han feito replegas d'o patrimonio oral y musical d'Aragón que han estau publicatas en libro-discos.

Han feito conciertos en os festivals mas importants de musica folk, dende o Pirineos Sur de Lanuza, o PIR u o Castiello de l'Aínsa en Aragón, dica os festivals occitans de Gavarnía, Tolosa, Tarba, Pau y Aulorón, pasando por Israel (Tel-Aviv), Catalunya (Fira de Manresa, Barcelona, Mercat de Vic u Olot), Galicia (Lugo, Riotorto y Santiago), Castiella (Valladolit, Burgos, Cuenca, Zamora, Guadalachara u Palencia) y País Valenciano (Denya y Murviedro) entre atros muitos puestos.

Beluns d'os suyos miembros son profesors d'a Escuela Municipal de Musica y Danza de Zaragoza y tamién colaboran con atras entidaz como l'Asociación de Gaiters d'Aragón.

Discografía
Discos d'estudio
Las Aves y las Flores (1994)
Solombra (1998)
Sol d'ibierno (2006)
Romper el muro (2011)

Colaboracions
Xacobeo 93 (1993)
Á Ixena (Ligallo de Fablans de l'Aragonés, 1995)
Naciones Celtas II (1998)
Folc (Fira de Manresa, 2000)
El latido de la memoria (Amnistía Internacional, 2000)
Chicotén V. Pirineos Perinés Pireneus Pyrénées (2002)
Músicas del Ebro (2006)Chicotén VII. Pirineos mágicos / Pyrénées magiques. Viaje musical Aragón – Bearn. (2007)European Playground (2009)

Archivo de tradición oralMonegros, música tradicional de Aragón (1990)Camilo, dulzainero de Las Parras de Castellote (1992)Dulzaineros de Alcañiz (1994)Archivo de Tradición Oral I, Las Cinco Villas (1994)Archivo Sonoro de la Jota Aragonesa (1998)Archivo de Tradición Oral II, El Moncayo (2000)Monegros (2000)Alan Lomax en Aragón (2000)La memoria de los hombres-libro. Guia de la Cultura Popular del Rio Martín'' (2002)

 Vinclos externos 
 Pachina oficial
 Biella Nuei en a ''Gran Enciclopedia Aragonesa.
 Vidio d'a canción Te kambian los tiempos.
 Vidio d'a canción de Labordeta y Biella Nuei Aqueras montanyas.
 A canción El villano.
 O Ball de Benás.
 A danza d'as trangas d'o disco-libro "Chicotén V Pirineos Perinés Pireneus Pyrénées", feito chunto con mosicos d'Occitania.
 Carnabal que ya ha plegau d'o disco-libro "Chicotén V Pirineos Perinés Pireneus Pyrénées", feito chunto con mosicos d'Occitania.
 Versión de A las barricadas d'o disco-libro "Chicotén V Pirineos Perinés Pireneus Pyrénées", feito chunto con mosicos d'Occitania.

*